
REFERAT DE APROBARE
privind modificarea HCL nr. 12/28.01.2025 privind aprobarea proiectului „DROBETA CULT ACCES - facilitarea accesului la serviciile și produsele culturale ale Palatului Culturii Teodor Costescu prin digitalizarea Agenției Teatrale, Cetății Medievale a Severinului și Castelului de Apă din Drobeta Turnu Severin” și a documentației aferente – Palatul Culturii Teodor Costescu Drobeta Turnu Severin


În baza Instrucțiunii nr. 33/21.10.2025, referitoare la aplicarea art. II, pct. 42 din Legea nr. 141/25.07.2025, pentru proiectele aflate în implementare în cadrul Programului Regional Sud-Vest Oltenia, U.A.T. Municipiul Drobeta-Turnu Severin a demarat procesul de întocmire a actelor adiționale la contractele de finanțare aferente proiectelor aflate în derulare.
Astfel, ca urmare a actualizării bugetului proiectului “DROBETA CULT ACCES – facilitarea accesului la serviciile și produsele culturale ale Palatului Culturii Teodor Costescu prin digitalizarea Agenției Teatrale, Cetății Medievale a Severinului și Castelului de Apă din Drobeta Turnu Severin ”, se constată că, având în vedere majorarea cotei de TVA de la 19% la 21%, valoarea cheltuielilor neeligibile se modifică, iar diferența de 49.996,00 lei este determinată exclusiv de această creștere de 2% a cotei de TVA.
Având în vedere receptionarea proiectului tehnic și schimbarea soluției pentru terminalele infochiosc (3 exterioare și 2 interioare) au rezultat cheltuieli neeligibile în cunatum de 156.090,00  lei cu TVA.
Totalul cheltuielilor neeligibile este de 206.086,00 lei cu TVA care vor fi suportate de la bugetul local și se vor regăsi în bugetul anual al Palatului Culturii Teodor Costescu, pe anul 2026.
Valoarea totală a proiectului este de 3.180.848,00 lei cu TVA din care valoarea activităților Palatului Culturii Teodor Costescu Drobeta Turnu Severin este de 3.170.684 cu TVA, în calitate de partener în proiect, iar valoarea valoarea activităților UAT Municipiul Drobeta Turnu Severin – lider în proiect, este de 10.164,00 lei cu TVA.
În concluzie, vă rugăm să analizați și să aprobați modificarea articolului 2 și adăugarea la art. 8 un nou alineat, alin. 2 din HCL nr. 12/28.01.2025, care vor avea următorul conținut:
· „Se aprobă valoarea totală a proiectului „DROBETA CULT ACCES - facilitarea accesului la serviciile și produsele culturale ale Palatului Culturii Teodor Costescu prin digitalizarea Agenției Teatrale, Cetății Medievale a Severinului și Castelului de Apă din Drobeta Turnu Severin”, în cuantum de 3.180.848,00 lei (inclusiv TVA) din care valoarea activităților Palatului Culturii Teodor Costescu Drobeta Turnu Severin este de 3.170.684 lei cu TVA”

· „Se aprobă documentația tehnico – economică faza PT, indicatorii tehnico-eonomici și devizul general – actualizat, conform Anexei nr. 6, Anexei 7 și Anexei nr. 8 care sunt parte integrantă la prezenta hotărâre”.

Iniţiator,
Screciu Marius Vasile

